রবিবার আইপিএল-এ কলকাতা নাইটরাইডার্স বনাম রয়্যাল চ্যালেঞ্জার্স ব্যাঙ্গালোর। সেই কারণেই এখন শহরে কোহলি। বই প্রকাশ অনুষ্ঠানে সৌরভের ন্যাটওয়েস্ট ট্রফি জেতার পরের দৃশ্যের অবতারণা হয়। মহারাজের জামা ওড়ানোর প্রসঙ্গ উঠতেই কোহলি দাঁড়িয়ে পড়লেন ভারতের প্রাক্তন অধিনায়কের পাশে। মহারাজের সংযোজন, ‘‘আমার বিশ্বাস বিশ্বকাপ জিতলে অক্সফোর্ড স্ট্রিটে জামা খুলে ফেলবে কোহলি। আমাদের ক্যামেরাগুলো তখন তৈরি রাখতে হবে। কোহলির সিক্স প্যাক রয়েছে। কোহলি যদি জামা খুলে ফেলে তাহলে আমি অন্তত বিস্মিত হব না।’’